Tipos antigos: tiu Bistocu

A norantatres annos tiu Bistocu
santamente est andadu a cuddu mundu.
De coro mite e de mente profundu
legiat sas leturas pius de tocu1.

Fut bonu a supoltare ogni provocu,
no fut, mancu ofendìndelu, iracundu.
Fut po passentzia su Giobbe segundu,
mai in sa vida at betadu un'irrocu2.

At manna una familia allevadu
poberamente, in Deus isperende:
onestu, pregaiat trabagliende

e mai a né pedidu né furadu
e cantos l'an connotu e pratigadu
no l'an intesu mai frastimende.

Su ses de Maju 1975

1De tocu: importante, di particolare rilievo.
2Irrocu: bestemmia.